open-index/open-wikipedia-markdown huggingface dataset:
Juoksuhiekka (sarjakuvahahmo)

**Juoksuhiekka** on Marvel-kustantamon luoma superroisto, jonka ensiesiintyminen tapahtui Thor-lehden numerossa 392 (1988). Hahmon loivat Tom DeFalco ja Ron Frenz.

## Historia

Vietnamilaista syntyperää oleva nainen (joka sarjakuvissa on jäänyt nimeämättömäksi) työskenteli ydinvoimalassa, kun outo säteilyonnettomuus muutti hänen fysiologiansa hiekkamaiseksi substanssiksi (kuten Hiekkamiehelläkin). Koska nainen oli itsekäs ja pikkumainen, hän koki muodonmuutoksensa raskaaksi. Ottaen uuden nimen Juoksuhiekka hän hyökkäsi ydinvoimalaa vastaan kostonhimoisena. Juoksuhiekka toivoi saavansa laitoksen suljettua, mutta Thor saapui paikalle ja kukisti superroiston. Juoksuhiekka oli kuitenkin saanut aikaan ketjureaktion, joka uhkasi aiheuttaa suurtuhon, kun Thorin onnistui Mjolnirilla siirtämään koko laitos kaukaisimpaan avaruuteen.

Juoksuhiekka palkattiin myöhemmin taistelemaan Thoria vastaan uudelleen, jotta Kreivi Tagarille työskentelevä Mangusti saisi supersankarista kudosnäytteen supervoimaisen jumalrodun kloonaamiseksi. Haluton Juoksuhiekka selvisi hädin tuskin taistelusta ja pakeni nuolemaan haavojaan.

Näyttää siltä, että alussa voimiensa hyväksymisessä haluton Juoksuhiekka olisi oppinut nauttimaan voimistaan ja urastaan superrikollisena. Juoksuhiekka onkin taistellut myöhemmin niin Kapteeni Amerikkaa, Paladinia, YPKKV:n agentteja kuin myös Vuokrasankarien Luke Cagea vastaan.

Myöhemmin Juoksuhiekka liittyi Pahuuden Mestareihin toivoen saavuttavansa tiimityöskentelyllä enemmän varakkuutta. Mestarit yrittivät kiristää maailmanlaajuisella säänhallinta järjestelmällä hallituksia, mutta Ukonnuolet romuttivat näiden suunnitelmat. Juoksuhiekka oli yksi vangittujen joukossa.

### Sisällissota

Sisällissodan riehuessa Juoksuhiekka taisteli jälleen Ukonnuolia vastaan häviten karkeasti. Ukonnuolien johtaja Paroni Zemo kuitenkin ehdotti Juoksuhiekalle tämän voivan liittyä Ukonnuoliin metsästämään rekisteröintiä paenneita sankareita ja roistoja. Juoksuhiekka suostui ja toimii tätä nykyä Ukonnuolien B-ryhmässä. Juoksuhiekka toimi menestyksekkäästi ryhmän vangitessa U-Foesit.

## Voimat ja varusteet

Juoksuhiekan keho koostuu hiekkamaisesta substanssista, jota hän kykenee hallitsemaan muotoilemalla siitä esimerkiksi murskaavia graniitinkovia lekoja tai muuttamaan koko massansa valuvaksi lentohiekaksi ja siirtymään nopeasti paikasta toiseen. Hiekkamainen olomuoto suo Juoksuhiekalle myös suunnattoman suuret fyysiset voimat.

## Triviaa
* Hiekkamies, toinen Marvel-kustantamon hiekkaolento on voimiltaan Juoksuhiekan täydellinen kopio

## Lähteet
Mangusti (sarjakuvahahmo)

**Mangusti** on Marvel-kustantamon luoma superroisto, jonka ensiesiintyminen tapahtui *Thor*-lehden numerossa 391 (1988). Mangustin loivat Tom DeFalco. Mangusti on pääasiallisesti Thorin vastustaja. 

## Historia

Mangusti oli alussa todellinen mangusti, ennen kuin Suuri Kehittäjä, Marvel-universumin nerokas geeniteknikko otti pienen petoeläimen käsittelyynsä. Voimillaan Kehittäjä kiihdytti eläimen evoluutiota miljoonia vuosia ja muutti mangustin ihmismäiseksi olennoksi. Lähdettyään Kehittäjän Wundagore-vuorelta Mangusti eksyi matkoillaan New Yorkiin, missä Paroni Zemo kutsui Mangustin liittymään Pahuuden Mestareihin. Myöhemmin Mangusti taisteli Hämähäkkimiestä ja Thoria vastaan New Yorkissa. Thorin onnistui kuitenkin päihittää Mangusti, joka pakeni taistelupaikalta murskattuaan sitä ennen pilvenpiirtäjän perustukset, jolloin Thorin oli jäätävä kannattelemaan rakennusta. Vihastunut Mangusti otti Thorin silmätikukseen ja päätti palata taistelemaan tätä vastaan myöhemmin. 

Myöhemmin Mangusti liittoutui Juoksuhiekan ja Kreivi Tagarin kanssa saadakseen käsiinsä solunäytteitä Thorista. Juoksuhiekan taistellessa Thoria vastaan Mangusti keräsi näytteet kaikessa hiljaisuudessa. Thor tajusi kuitenkin mitä ole tekeillä ja voitti niin Juoksuhiekan, Tagarin kuin Mangustinkin. 

Mangusti yritti paluuta Suuren Kehittäjän huomaan Wundagore-vuorelle, mutta tämä ei ollut tyytyväinen Mangustin rikollisiin toimiin. Raivostunut Mangusti hyökkäsi jälleen Thorin kimppuun ja onnistui miltei kukistamaan tämän. Paikalle saapunut Herkules kuitenkin nujersi superroiston. Mangusti pakeni jälleen. 

Tämän jälkeen Mangusti on tyhjää elämäänsä täyttääkseen hyökännyt säännöllisin väliajoin Thorin kimppuun. 

### Sisällissota
Sisällissodan riehuessa Ukonnuolien johtaja Paroni Zemo ehdotti Mangustille tämän voivan liittyä Ukonnuoliin metsästämään rekisteröintiä paenneita sankareita ja roistoja. Mangusti suostui ja toimii tätä nykyä ryhmässä.

## Voimat ja varusteet

Mangustilla on suuret fyysiset voimat, joiden avulla hän kykenee nostamaan noin 10 tonnia. Taistellessaan ensimmäistä kertaa Thoria vastaan Mangusti heitti kevyen oloisesti pienen maansiirtokoneen pilvenpiirtäjän perustuksia vasten murskaten raskaan tukipalkin. Mangusti on myös yliluonnollisen nopea ja ketterä. Hänen kipukynnyksensä on huomattavan korkea. Kaikkien näiden kykyjen tarkka yläraja on kuitenkin toistaiseksi tuntematon. 

Mangusti käyttää myös hansikkaisiinsa asennettuja välineitä, kuten unettavaa kaasua tai laseraseita, joita Wundagoren asukit normaalisti käyttävät kallionlouhinnassa. Mangustilla on myös luonnostaan terävät hampaat, mutta ei ole tiedossa ovatko ne luonnolliset vai puremiseen varta vasten asennetut.

## Lähteet

## Aiheesta muualla
* Marvel-kustantamon kotisivujen profiili Mangustista (englanniksi)
Nettiradio Mikaeli

**Nettiradio Mikaeli/YLE Mikaeli** oli Mikkelissä vuosina 1998-2005 toiminut suomalainen tiedotusväline. Se oli Mikkelin kaupungin omistaman Otavan Opiston, Yleisradion ja itäsuomalaisen yhteistyöverkoston tuottama journalistinen verkkomedia, joka toimitti viikoittain omalle Internet-sivustolleen laajan ääntä, kuvaa, tekstiä ja nettivideoita sisältävän juttupaketin. Aineistoista versioitiin 30 minuutin radio-ohjelmia Ylen opintoradion levitykseen. Lisäksi tiimi tuotti Yle Teemalle 30 ja 60 minuutin televisio-ohjelmia.

Nettiradio Mikaeli toteutti myös lukuisia streaming-lähetyksiä luonnosta mm. norppakiveltä ja huuhkajan talvipuuhista yhdessä Juha Taskisen kanssa. Projektitiimi järjesti myös useita journalismin ajankohtaisteemoja käsitteleviä mediaseminaareja. Tiimi koulutti avustajia cross-media -tuotantoon. 

Nettiradio Mikaeli aloitti toukokuussa 1998 mikkeliläistoimijoiden hallinnoimana EU-projektina. Myöhemmin toiminta laajeni niin, että yhteistyötä tehtiin muun muassa Joensuun yliopiston Savonlinnan toimijoiden kanssa omassa mediapajassa, MAMK:n kanssa Pieksämäen Nikkarilan mediapajassa sekä useissa muissa oppilaitoksissa eri puolilla Itä-Suomea, kuten Paltamon viestintälukiossa ja Lieksan aikuiskoulutuskeskuksessa. Lisäksi verkostoihin kuului Inarin mediapaja/Radio Inari. Yhteistuotantoihin osallistui myös SAK Etelä-Savossa ja Pirkanmaalla.   

Projektikausi jatkui heinäkuuhun 2002. Projektipäällikkönä toimi toimittaja Päivi Kapiainen-Heiskanen.  

Helmikuusta 2004 joulukuun loppuun 2005 verkkomedian nimenä oli **YLE Mikaeli**. Toiminta lopetettiin joulukuussa 2005. 

Nettiradio Mikaeli on Mikkelin kaupungin alainen tuotemerkki. Kustannussopimukset solmittiin Mikkelin kaupungin/Otavan Opiston nimiin. Mikkelin ammattikorkeakoulu osallistui tuotantoon tarjoamalla tiloja ja teknistä asiantuntemusta.

## Aiheesta muualla
* http://nettiradiomikaeli.internetix.fi  (Nettiradio Mikaelissa 1998-2005 julkaistut jutut)
*
Flylow

**Flylow** oli helsinkiläinen popyhtye. Sen jäseniniä olivat kitaristi "Paul" Pauli Hauta-aho, laulaja-kitaristi "Luke" Ukko Kaarto, basisti Marko Haataja, ja rumpali "Jay" Veli-Matti Mattila. Yhtyeen nimi oli aikaisemmin Flylow Organization, joka myöhemmin lyheni pelkäksi Flylowksi. Aiemmin basistina toimi "Wilson" Wilson Salomaa.

Yhtyeen hajottua sen jäsenistä Hauta-Aho ja Haataja perustivat The Blanko-yhtyeen.

## Diskografia

### Albumit

* *Bridges* (2005)

### Singlet

* *Brand New Boy* (2003)
Dale Carnegie

**Dale Breckenridge Carnegie** (24. marraskuuta 1888 – 1. marraskuuta 1955) oli yhdysvaltalainen kirjailija ja ihmissuhde- ja esiintymistaitojen kouluttaja. Carnegie kirjoitti lukuisia elämäntaito- ja itseopiskelukirjoja, joista tunnetuin lienee vuonna 1937 julkaistu *[[Miten saan ystäviä, menestystä, vaikutusvaltaa]]*. Teos ilmestyi suomeksi vuonna 1939 Väinö Jaakkolan kääntämänä ja WSOY:n kustantamana. Risto Mäenpään uusi suomennos kirjasta ilmestyi vuonna 1984.
 
## Kirjoja
* Public Speaking and Influencing Men In Business. Association Press.
* How to Win Friends and Influence People. Simon and Schuster. (, WSOY)
* How to Stop Worrying and Start Living. Simon & Schuster.
* Lincoln the Unknown by Dale Carnegie. Dale Carnegie & Associates, Inc.
* The Quick and Easy Way to Effective Speaking. Dale Carnegie & Associates, Inc.
* The Dale Carnegie Scrapbook, edited by Dorothy Carnegie. Simon and Schuster.
* How To Develop Self-Confidence and Influence Others Through Public Speaking.
* Managing Through People. Simon and Schuster.
* Enrich Your Life, The Dale Carnegie Way by Arthur R. Pell. Dale Carnegie & Associates, Inc.
Suomalaisen arjen historia

**Suomalaisen arjen historia** on Weilin+Göösin kustantama neliosainen tietokirjasarja. Se kuvaa Suomen ja suomalaisten historiaa keskittyen tavallisen ihmisen arkeen.

Kirjan ensimmäinen osa *Savupirttien Suomi* valmistui elokuussa 2006. Toinen osa *Säätyjen Suomi* valmistui maaliskuussa 2007. Kolmas osa *Modernin Suomen synty* valmistui myös vuonna 2007 ja viimeinen osa *Hyvinvoinnin Suomi* helmikuussa 2008.

Arjen historiaa käsitellään aikajärjestyksessä. *Savupirttien Suomi* -kirja kattaa ajanjakson ristiretkistä isoonvihaan. *Säätyjen Suomi* ulottuu 1700-luvun alusta 1800-luvun loppupuolelle.

Kirjan toimituskuntaan kuuluivat dosentti Kai Häggman, professori Markku Kuisma, vs. professori Pirjo Markkola ja yliopistolehtori, FT Panu Pulma.
William Slim

**William Joseph Slim** (6. elokuuta 1891 &ndash; 14. joulukuuta 1970) brittiläinen upseeri ja Australian kenraalikuvernööri. Hän osallistui sekä ensimmäiseen että toiseen maailmansotaan Britannian armeijan palveluksessa.

Ensimmäisessä maailmansodassa Slim osallistui muun muassa Gallipolin taisteluun, jossa hän haavoittui vakavasti. 

## Toinen maailmansota

Toisessa maailmansodassa Slim taisteli ensin Itä-Afrikassa 10. intialaisen jalkaväkiprikaatin komentajana. Hän haavoittui taistelussa Eritreassa. Itä-Afrikan taistelujen jälkeen Slim palveli Lähi-idän esikunnassa ja hänet ylennettiin virkaa toimittavaksi kenraalimajuriksi kesäkuussa 1941. Hän toimi 10. intialaisen jalkaväkidivisioonan komentajana Englannin–Irakin sodassa, Syyrian-Libanonin valtauksessa ja Persian valtauksessa.

Keväästä 1942 lähtien Slim taisteli Kaakkois-Aasiassa virkaa toimittavaksi kenraaliluutnantiksi ylennettynä ja hän johti ensin liittoutuneiden Burman armeijakuntaa Japanin joukkoja vastaan. Slim siirtyi komentamaan brittiläis-intialaista XV armeijakuntaa kunnes hänet nimitettiin perustetun brittiläisen 14. armeijan komentajaksi. Hänet ylennettiin kenraaliluutnantiksi 3. huhtikuuta 1944. Kenraaliluutnantti Oliver Leese yritti siirtää Slimin 12. armeijan komentajaksi, mutta Slim nimitettiinkin Leesen paikalle liittoutuneiden Kaakkois-Aasian maajoukkojen komentajaksi ylennettynä kenraaliksi. 

## Sodan jälkeen

Slim jäi eläkkeelle 11. toukokuuta 1948., mutta palasi pian palvelukseen, kun hänet nimitettiin Britannian armeijan komentajaksi.

Slim ylennettiin sotamarsalkaksi 4. tammikuuta 1949. 

Slim nimitettiin Australian kenraalikuvernööriksi vuonna 1953, missä tehtävässä hän toimi vuoteen 1960 asti. Vuonna 1960 hänelle myönnettiin varakreivin arvonimi.

## Lähteet
Trophée des Champions

**Trophée des Champions** (**Ranskan supercup**) on jalkapallo-ottelu, jossa kohtaavat edelliskauden Ligue 1 -mestari sekä Ranskan cupin voittaja. Eniten voittoja on Paris Saint-Germainilla, joka on vienyt turnauksen nimiinsä 11 kertaa.

Trophée des Champions -ottelu avaa perinteisesti sarjakauden Ranskassa, sillä se pelataan viikko ennen liigan alkua. Nykymuotoisena supercup aloitettiin vuonna 1995. Vuosina 1955–1986 samaa kilpailua järjestettiin epäsäännöllisin väliajoin nimellä **Challenge des Champions**. Joukkueiden saavutuksiin lasketaan sekä nykymuotoisen että entisen kilpailun voitot. 

Vuodesta 2009 lähtien turnaus on pelattu Ranskan ulkopuolella. Järjestely on saavuttanut suurta suosiota, ja turnauksen ennätysyleisö nähtiin vuonna 2010 Tunisiassa Stade 7 Novembrella, kun Olympique de Marseillen ja Paris Saint-Germainin välistä ottelua seurasi 57&nbsp;000 katsojaa.

## Ottelut

## Lähteet
Sally Struthers

**Sally Struthers** (s. 28. heinäkuuta 1947 Portland, Oregon) on yhdysvaltalainen näyttelijä. Hänet muistetaan parhaiten *[[Perhe on pahin]]* -televisiosarjan äksyn Archie Bunkerin tyttärenä, Gloria Stivicinä. Hän voitti roolistaan kaksi Emmy-palkintoa.

Sally Struthers näytteli vuonna 2007 päättyneessä televisiosarjassa *[[Gilmoren tytöt]]* Lorelain ja Roryn naapuria Babette Delliä.

Hän on tehnyt myös mittavan uran teatterissa muun muassa New Yorkin Broadwaylla.

## Aiheesta muualla
* 
* Sally Struthers Internet Broadway Databasessa
Kristin Olsoni

**Kristin Olsoni** (14. helmikuuta 1937 Helsinki – 23. joulukuuta 2025 Helsinki) oli suomalainen ohjaaja. Hän alkoi vuonna 1991 johtaa Klockrike-teatteria yhdessä miehensä Martin Kurténin (1935–2013) kanssa.

Olsoni opiskeli Svenska Teaternin oppilaskoulussa vuosina 1954–1956. Sittemmin hän oli muun muassa Skolteaternin johtaja vuosina 1961–1964, Svenska Teaterskolan -koulun rehtori vuosina 1966–1973 ja Wasa Teaterin johdossa vuosina 1974–1982 yhdessä puolisonsa Martin Kurténin kanssa.

Olsoni ja Kurtén saivat vuonna 1992 Harry Martinson -seuran antaman 50&nbsp;000 kruunun arvoisen palkinnon.

Olsoni sai vuonna 2004 Pro Finlandia -mitalin.

## Lähteet
* 

### Viitteet
Beyond the Gates

**Beyond the Gates** on Possessedin toinen studioalbumi, joka julkaistiin vuonna 1986.

## Kappaleet
#
#
#
#
#
#
#
#
#
#
#

## Kokoonpano
* Jeff Becerra – laulu, basso
* Larry LaLonde – kitara
* Mike Torrao – kitara
* Mike Sus – rummut

## Arvostelut
* AllMusic: 

## Lähteet

## Aiheesta muualla
* 
*
Heljä Liukko-Sundström

**Heljä Tuulia Mirjam Liukko-Sundström** (15. kesäkuuta 1938 Vehmaa – 21. toukokuuta 2024 Helsinki) oli suomalainen keramiikkataiteilija. Professorin arvonimen hän sai vuonna 1994.

## Ura
Liukko-Sundström työskenteli Arabian palveluksessa taiteilijana vuodesta 1962 tehtaan sulkeutumiseen saakka vuoteen 2016. Sittemmin työskentely jatkui samassa tehdasrakennuksessa Arabian Taideosastoyhdistys ry:ssä. Lisäksi hänellä oli oma yritys Heljä Oy. Hän on tehnyt useita lastenkirjoja. Häet tunnettiin erityisesti uniikkitöistään, joita on ollut esillä niin Suomessa kuin ulkomaillakin. Lisäksi hän sai töistään useita palkintoja.

Liukko-Sundströmin tuotantoon kuuluu uniikkireliefejä, veistoksia ja -laattoja sekä useita julkisia teoksia. Peijaksen sairaalan aulaan hän teki ison reliefiteoksen *Onnellisten saari*.

Teolliseen tuotantoon Liukko-Sundström on tehnyt erilaisia laattasarjoja, kelloja, rasioita, nukkeja, mukeja sekä Tuuli-astiaston.

Liukko-Sundström teki merkittävää työtä lastenkulttuurin edistämiseksi ja hän sai Taiteen keskustoimikunnan jakaman Lastenkulttuurin valtionpalkinnon 1982 (erit. Jäniksen poika -satu näkövammaisille). Liukko-Sundströmille myönnettiin Pro Finlandia -palkinto vuonna 2001.

Liukko-Sundströmillä oli vuodesta 2005 lähtien Humppilassa Atelje Heljä.

Hänellä oli kolme sisarusta: Ilkka Liukko, kuvanveistäjä Rauni Liukko ja rehtori Marketta Liukko-Hollmérus.

## Kirjallista tuotantoa
* *Heljän lempeitä satuja*. Teksti ja kuvat Heljä Liukko-Sundström. Otava 1977
* *Mari ja varis*. Otava 1978
* *Jäniksenpoika*. Teksti ja kuvat Heljä Liukko-Sundström. Otava 1981
* *Tietokoneprinssi: Kirja isoille lapsille*. Teksti ja kuvat Heljä Liukko-Sundström. Otava 1984
* *Korkealla päällä pilvien puutarha sininen*. Otava 1999, 3. painos 2001
* *Oma enkelini*. Kirjapaja, Helsinki 2004
* *Olli ja Dolli: Tarina ystävyydestä*. Otava 2005
* *Saven runoilija*. Minerva, Helsinki- Jyväskylä 2006
* *Toi rusakko*. Kirjapaja, Helsinki 2008
* *Jossain aina aurinko*. Kirjapaja, Helsinki 2012
* *Sinun pikku enkelisi*. Kirjapaja, Helsinki 2012
* *Arabian Heljä*; teksti Marjo Tiirikka. Art House 2018

## Lähteet
### Verkkosivut
* Lasikoiso.fi 
* Heljä Liukko-Sundström. Kansallisgallerian kirjaston kokoelmatietokanta Kirjav@.

### Viitteet

## Kirjallisuutta
* *Mielikuvia: Suomalaisia lastenkirjakuvittajia.* Toimittaneet Arja Kanerva, Kaisa Lange ja Maria Laukka. 
*

## Aiheesta muualla
* Heljä Liukko-Sundströmin haastattelu Keramiikkaradiossa
* Arabian Taideosastoyhdistys 
* Arabia
* Heljä Liukko-Sundström Arabian museossa 
* Arabian tehtaan designmuseo.
* Saveen piirretty satumaailma. YLEn Elävä arkisto.
* Tenava-verkkolehti.  Artikkeli Tenavalehden syksyn 2009 numerossa
* Leski Heljä Liukko-Sundström: ”Näen Kaukon yhä ateljeessani.” *Kotiliesi* 17/2016.
* Keramiikkataiteilija Heljä Liukko-Sundström, 80, aloittaa työpäivänsä aamuyöllä: ”Silloin voin olla vain itseni kanssa.” *Kodin Kuvalehti* 11/2018.
*
Morten Gamst Pedersen

**Morten Gamst Pedersen** (s. 8. syyskuuta 1981 Vesisaari) on norjansaamelainen jalkapalloilija, joka on kotimaansa seurojen lisäksi edustanut englantilaisseura Blackburn Roversia ja Turkin Superliigan Karabüksporia. Hän pelaa keskikenttäpelaajana ja pystyy pelaamaan lähes jokaista keskikentän pelipaikkaa. 

## Seuraura
Pedersenin ollessa 15-vuotias hänen isänsä, jalkapallovalmentaja Ernst Pedersen, kehotti poikaansa harjoittamaan vasenta jalkaansa luonnollisen oikean sijaan, koska ammattilaisjalkapalloilussa vasemmalla puolella on vähemmän kilpailua. Pedersenin läpimurto tapahtui vuonna 2004, kun hän teki Norjan pääsarjassa seitsemän maalia Tromsø IL:n riveissä.

### Blackburn Rovers (2004–2013)

Blackburn Rovers osti norjalaisen 1,5 miljoonalla punnalla. Häntä tavoittelivat myös Manchester United, Aston Villa, Newcastele United ja Tottenham Hotspur. Blackburn hankki Pedersenin täyttämään joukkueen keskikenttää, kun aiempi luottomies Damien Duff oli siirtynyt Chelseaan. Ensimmäisen pelinsä Valioliigassa hän pelasi 28. elokuuta 2004 Manchester Unitedia vastaan 1–1-tasapeliin päättyneessä ottelussa. 

Pedersen onnistui ottamaan vakiopaikan avauksesta kuitenkin vasta Graeme Sounessin lähdön jälkeen, kun manageriksi tuli Mark Hughes. Hän aloitti kauden 2005–2006 tekemällä ensin maalin Cardiff Cityä vastaan ja tämän jälkeen maalin myös seuraavissa kolmessa ottelussa. Hän teki kauden aikana kaikkiaan kahdeksan maalia ja oli joukkueensa paras maalintekijä.

Kesäkuussa 2006 Pedersen sai Valioliigalta luvan vaihtaa paitansa selässä olevan nimen Pedersenistä Gamstiksi, äitinsä sukunimeksi. Gamst Pedersen kärsi kaudella paljon loukkaantumisista, mutta vuodenvaihteessa 2007 hän todisti kuuluvansa Valioliigan parhaimpiin laitureihin.

### Karabükspor

Elokuussa 2013 Gamst Pedersen siirtyi Blackburnista Turkin Superliigan Karabüksporiin ilmaisella siirrolla, pelattuaan edellisen kauden ajan Englannin toiseksi korkeimmalla sarjatasolla, Mestaruussarjassa.

## Maajoukkueura

Pedersen pelasi Norjan maajoukkueessa 83 ottelua ja teki 17 maalia vuosina 2004–2014.

## Lähteet
Jorma Puranen

**Jorma Kalevi Puranen** (s. 25. maaliskuuta 1951 Pyhäjoki) on suomalainen valokuvataiteilija.

Puranen kirjoitti ylioppilaaksi Savonlinnan taidelukiosta 1971. Hän opiskeli jonkin aikaa Helsingissä arkeologiaa ja taidehistoriaa, mutta vaihtoi sen pian valokuvauksen opintoihin. Puranen valmistui Taideteollisesta korkeakoulusta 1978. Samassa paikassa hän opetti valokuvausta 1978–1996 ja toimi 1996–1998 valokuvataiteen professorina.

Vaikka Puranen onkin kuvannut maisemia usean vuosikymmenen ajan, maiseman esille tuonti ei ole hänelle tärkeää. Hänen on sanottu ennemminkin pohtivan teoksissaan ihmisen ja kokonaisten kulttuurien jättämiä jälkiä historiassa, luonnossa ja erityisesti maisemassa.

Puranen on järjestänyt noin 50 yksityisnäyttelyä ja hänen kuviaan on noin 30 ulkomaisessa kokoelmassa. Hän voitti Fotofinlandian vuonna 1992 ja hän sai valokuvataiteen valtionpalkinnon sekä 1988 että 2010. Vuonna 2005 hänet palkittiin Pro Finlandia -mitalilla.

## Lähteet
* Rovaniemi.fi (Arkistoitu versio)

### Viitteet

## Aiheesta muualla
* 
* Jorma Purasen teoksia Kansallisgallerian sivuilla
Göran Schauman

**Curt Göran Schauman** (s. 29. elokuuta 1940 Helsinki) on suomenruotsalainen näyttelijä ja kilpapurjehtija. Hänen isänsä oli näyttelijä ja teatterijohtaja Runar Schauman. Svenska Teaternissa näyttelevällä Schaumanilla on ollut useita elokuvarooleja ja hän on ollut mukana muun muassa televisiosarjoissa *[[Vihan päivät]]* (*Din vredes dag*, 1991), *[[Parhaat vuodet]]* (2000) ja *[[Benner & Benner]]* (2001–2002). Hän esittää paronia Timo Koivusalon *[[Täällä Pohjantähden alla (vuoden 2009 elokuva)|Täällä Pohjantähden alla]]* -elokuvassa. Schaumanin isä Runar puolestaan esitti paronia Edvin Laineen elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968).

Göran Schauman sai Pro Finlandia -mitalin vuonna 1992.

Schauman on kilpaillut purjehduksessa. Hän purjehti Münchenin olympialaisissa 1972 Louhi-luokassa yhdessä Kurt Nymanin ja Antero Sotamaan kanssa ja sijoittui kahdeksanneksi. MM-kisoissa hän saavutti Louhi-luokassa pronssia 1970.

## Elokuvarooleja
* *[[Pekka ja Pätkä neekereinä]]* (1960) – valokuvaaja
* *[[Meren kasvojen edessä (vuoden 1967 elokuva)|Meren kasvojen edessä]]* (1967) – ylioppilas Pykälä
* *[[Luottamus (elokuva)|Luottamus]]* (1976) – Eugen Schauman
* *[[Miestä ei voi raiskata (elokuva)|Miestä ei voi raiskata]]* (1978) – Bertil Sund, Evan entinen miesystävä
* *[[Pekka Töpöhäntä (elokuva)|Pekka Töpöhäntä]]* (1981) – maatilan isäntä (äänirooli)
* *[[Ystävät, toverit]]* (1990) – johtaja Liljeroos
* *[[Tulennielijä (elokuva)|Tulennielijä]]* (1998) – pappi
* *[[Lapin kullan kimallus]]* (1999) – kreivi Armfelt
* *[[Leijat Helsingin yllä (elokuva)|Leijat Helsingin yllä]]* (2001) – Totti, Benitan isä
* *[[Täällä Pohjantähden alla (vuoden 2009 elokuva)|Täällä Pohjantähden alla]]* (2009) – paroni
* *[[Joulukuusivarkaat]]* (2009) – Fredi
* *[[Kaappari (elokuva)|Kaappari]]* (2013) – ruotsalainen mies

## Lähteet

## Aiheesta muualla
* 
* 
*
Neon Nights

**Neon Nights** on australialaisen poplaulaja Dannii Minoguen neljäs studioalbumi. Se julkaistiin Yhdysvalloissa 7. lokakuuta 2003 ja Euroopassa maaliskuussa 2003. Neon Nightista tuli Minoguen menestynein levyjulkaisu. Levyä myytiin Isossa-Britanniassa yli 150 000 kappaletta. Levyllä on neljä menestyssingleä: Put the Needle on It, I Begin to Wonder, Who Do You Love Now?, Don't Wanna Lose This Feeling.

## Kappaleet
# "Put the Needle on It" (Radio edit) (Johansson/Korpi/Minogue/Poole) – 3:28 
# "Creep" (Johansson/Korpi/Minogue/Poole) – 3:23
# "I Begin to Wonder" (Ades/Dacia/Olaf/Minogue) – 3:31
# "Hey! (So What)" (Jewels & Stone/Robinson) – 3:19
# "For the Record" (Johansson/Korpi/Minogue/Poole) – 3:54
# "Mighty Fine"  (Brown/Bunch/Cang/Smith/Winstanley) – 3:28
# "On the Loop" (Alexandre/Joly/Minogue/Ronald/Troillard) – 3:20 
# "Push" (Guldberg/Masterson/Minogue/Ronald/Sthal) – 3:41
# "Mystified" (Masterson/Minogue/Ronald) – 3:41
# "Don't Wanna Lose This Feeling" (Alexandre/Joly/Khari/Minogue/Ronald/Troillard) – 3:50
# "Vibe On"  (Jock-E/Kotecha/Minogue) – 3:39
# "A Piece of Time"  (Alexandre/Joly/Minogue/Ronald/Troillard) – 3:20
# "Who Do You Love Now?" (Radio version) (Horn/Riva) – 3:26
# "It Won't Work Out" (Masterson/Minogue/Ronald) – 4:05
# "Come and Get It" (Sebastian Kreig remix) (hidden track) – 6:30
Alexander Saxelin

**Alexander "Alex" Saxelin** (29. elokuuta 1899 Viipuri – 9. lokakuuta 1959) oli suomalainen balettimestari. Hän oli 1930- ja 1940-luvun tunnetuimpia tanssijoita Suomessa. Hän esiintyi sekä oikealla nimellään Alexander että sen lyhennelmällä Alex.

Saxelinin äidin tiedetään olleen suomalaista syntyperää mutta isä on tuntematon. Hän valmistui Pietarin Keisarillisesta balettikoulusta opiskeltuaan laitoksessa vuosina 1910–1919. Hän muutti takaisin Viipuriin vuonna 1921 ja edelleen Helsinkiin vuonna 1922. Saxelin toimi Helsingissä baletinopettajana, mutta teki myös tanssikiertueita muualle Eurooppaan muun muassa kollegoidensa Klawdija Gorewan ja Ivan Kirejeffin kanssa. Hän myös avusti muita suomalaisia tanssijoita, kuten Mary Paischeffia ja Irja Hagforsia heidän tanssiesityksissään.

Vuonna 1935 Saxelin valittiin Kansallisbaletin toiseksi balettimestariksi George Gén jälkeen, ja hän toimi tässä tehtävässä vuoteen 1954 saakka. Saxelin palkittiin Pro Finlandia -mitalilla vuonna 1948.

## Lähteet

## Aiheesta muualla
*
*
* Rauol af Hällström : Alina Frasan valkea liina, Suomen Kuvalehti, 06.04.1929, nro 14, s. 15, Kansalliskirjaston digitaaliset aineistot
Riitta Vainio

**Riitta Marja Vainio** (o.s. **Muuri**; 13. helmikuuta 1936 Viiala – 16. tammikuuta 2015 Espoo) oli suomalainen tanssija, koreografi ja tanssinopettaja. Vainiolla oli erityisesti 1960-luvulla näkyvä rooli suomalaisen modernin tanssin kehittäjänä ja puolestapuhujana. Hän myös vei tanssitaidetta uudenlaisiin esitystiloihin, kuten kirkkoihin ja tavarataloihin.

## Ura
Vainio aloitti liikuntaopinnot seitsenvuotiaana kotikaupungissaan Lahdessa Mirjam Viippolan rytmiikkakoulussa. Hän valmistui ylioppilaaksi vuonna 1955 ja pyrki Helsingin yliopiston voimistelulaitokselle. Vuosina 1955–1958 hän voimisteli yliopiston valiojoukkueessa, jonka mukana kävi vuonna 1956 kiertueella Yhdysvalloissa. Vuonna 1958 Vainio valmistui voimistelunopettajaksi, minkä jälkeen hän muutti Yhdysvaltoihin lääkärimiehensä Tapani Vainion saatua sinne tutkijastipedenin. Vainio opiskeli Philadelphian musiikkiakatemian tanssiosastolla vuodet 1959–1961 pääaineenaan moderni tanssi. Hän palasi Suomeen syksyllä 1961 saatuaan akatemian myöntämän tanssinopettajan diplomin kahdessa vuodessa, vaikka koulutus oli normaalisti nelivuotinen. Hän opiskeli tanssia myös muualla Euroopassa ja Yhdysvalloissa.

Vainio toimi liikunnan- ja tanssinopettajana useissa kouluissa ja oppilaitoksissa. Palattuaan Yhdysvalloista Suomeen hän perusti Helsinkiin vuonna 1961 Modernin Tanssin Koulun ja aloitti uuden tanssin systemaattisen opetuksen. Seuraavana vuonna televisiossa esitettiin hänen tanssikoreografiansa *Kotka*, jota pidetään yhtenä suomalaisen modernin tanssin merkkipaaluista. Vuonna 1966 hän oli perustamassa myös Suomen Modernin Tanssitaiteen Opistoa, joka koulutti ammattitanssijoita.

Vuodesta 1962 lähtien Vainiolla oli oma tanssiryhmä, minkä lisäksi hänellä oli monia esiintyviä kokoonpanoja. Hän toimi samalla kokoonpanojen koreografina. 1960-luvun loppupuolella Vainio alkoi soveltaa laajemmin myös improvisointiin perustuvia modernin tanssin työskentelymetodeja. Myöhemmin hän oli mukana myös keho- ja tanssiterapiaan liittyvässä toiminnassa. Vainio työskenteli aktiivisesti vielä 2000-luvulla.

Vainiolla on kaksi poikaa, joista Seppo Vainio on kehitysbiologian professori Oulun yliopistossa.

## Palkinnot
* Suomen Tanssitaiteilijain Liiton kultainen ansiomerkki (1989)
* Tanssitaiteen valtionpalkinto (1991)
* Suomen Tanssitaiteilijain Liiton *Tanssin Maineteko*&nbsp;-palkinto (1992)
* Suomi-palkinto (1992)
* Pro Finlandia -palkinto (2004)
* Yhdysvaltojen Philadeplhian University of the Arts -yliopiston *Silver Star* -palkinto (2005)

## Lähteet
* 

### Viitteet

## Aiheesta muualla
* Riitta Vainion muistokirjoitus ''Helsingin Sanomissa''.
* Riitta Vainion esittely Luovan Kasvun verkkosivuilla.
Nastolan kirkonkylä

**Nastolan kirkonkylä** on Lahden kaupungin alueella sijaitseva ja entisen Nastolan kunnan hallinnollinen keskus. Kirkonkylän muodostamassa taajamassa on 12 246 asukasta ja sen pinta-ala on 23,54 neliökilometriä (31.12.2011). Se on Suomen suurin taajama, joka ei ole kuntansa keskustaajama.

Kirkonkylällä sijaitsevat kunnanviraston lisäksi valtion virastojen toimipisteet, kuten Päijät-Hämeen Työ- ja elinkeinotoimisto ja Kelan toimisto. Nastolan kirkon ohella kirkonkylällä on seurakuntatalo ja hautausmaa kappeleineen ja muistomerkkeineen. Kirkonkylällä sijaitsee monia liikkeitä, joihin kuuluvat apteekki ja elintarvikekauppa. Nastolassa toimii myös partiolippukunta Nastapertio.

Kirkonkylän kulttuurikohteita ovat Taidekeskus Taarasti, Matinpalomuseo ja kotiseutumuseo. Liikuntakeskus Pajulahti sijaitsee viisi kilometriä kirkonkylältä Ruuhijärvelle päin. 

Nastolan rautatieseisake sijaitsee kirkonkylällä. Seisakkeella pysähtyy 11 junaa  päivässä. Junilla pääsee itään Kouvolaan, länteen Lahteen ja oikorataa pitkin Helsinkiin.

Kirkonkylän maisemaa hallitsevat Salpausselän reunamuodostuman lisäksi kaksi järveä: Iso-Kukkanen ja Pikku-Kukkanen.

## Lähteet
Tiina Astola

**Tiina Maija-Sisko Astola** (vuosina 1979–1986 **Astola-Koskenniemi**; s. 6. huhtikuuta 1953 Helsinki) on suomalainen juristi ja eläkkeellä oleva virkamies. Hän toimi Suomen oikeusministeriön kansliapäällikkönä vuosina 2007–2016. Astola siirtyi Euroopan komissioon oikeus- ja kuluttaja-asioiden pääosaston pääjohtajaksi 1. helmikuuta 2016 eläkkeelle jäämiseensä saakka.

## Koulutus ja ura
Astola kirjoitti ylioppilaaksi 1972 ja valmistui oikeustieteen kandidaatiksi 1977 ja oikeustieteen lisensiaatiksi 1985 Turun yliopistosta. Vuonna 1983 hänestä tuli Master of International and Comparative Law  Vrije Universiteit Brusselissa. 

Astola työskenteli aiemmin oikeusministeriön lainvalmisteluosaston yksityisoikeuden yksikön johtajana vuodesta 2001. Ennen lainsäädäntöjohtajaksi nimittämistä hän toimi lainvalmisteluosaston eurooppaoikeuden yksikön johtajana vuosina 1997–2001 ja oikeusministeriön kehitysjohtajana vuodet 1995–1996. Hän on työskennellyt lainsäädäntöneuvoksena sekä oikeusministeriössä (vuodesta 1988) että valtiovarainministeriössä (1990–1992). Vuosina 1981–1987 Astola oli Suomen Ulkomaankauppaliiton (nykyinen Finpro) ulkomaanoikeuden osaston lakimies ja osastopäällikkö.

## Palkinnot
Vuonna 2013 Astolalle myönnettiin Suomen Leijonan I luokan komentajamerkki.

## Yksityiselämä
Astolan puoliso on akatemiaprofessori Martti Koskenniemi vuodesta 1979.

## Lähteet
Love and Kisses

**Love and Kisses** on australialaisen poplaulajan Dannii Minoguen ensimmäinen studioalbumi, joka ilmestyi 3. kesäkuuta 1991. Levy kipusi Britanniassa albumilistan sijalle 8. Albumi myi Britanniassa kultaa. Levyltä tuli monta hittisingleä: Love and Kisses, Success, Jump to the Beat, Baby Love.

## Kappaleet
#"Love and Kisses" (Dancin' Danny D 7" Remix) (Moody)
#"Success" (Bruce Forest 7" Remix) (Minogue/Moody)
#"So Hard To Forget" (Gale/Hairston)
#"Party Jam" (Edited Version) (Bell/Isles/Moody)
#"Attitude" (Moody)
#"Work" (Bell/Dukes/Isles/Moody)
#"Jump to the Beat" (Walden)
#"Call to Your Heart" (Edited Version) (Arderley/Moody)
#"I Don't Wanna Take This Pain" (Bell/Isles/Moody)
#"Love Traffic" (Minogue/Moody)
#"Baby Love" (Bray/Kessler/Richards)
#"True Lovers" (Dancin' Danny D Remix) (Bell/Moody)
Rolf Winqvist

**Rolf Robert Winqvist** (3. maaliskuuta 1919 Tuusula &ndash; 23. kesäkuuta 1944 Salmi) oli Suomen ilmavoimien tähystäjä ja Mannerheim-ristin ritari. Sotilasarvoltaan hän oli luutnantti. Winqvist lensi talvi- ja jatkosodassa yhteensä 111 sotalentoa.

## Elämäkerta
Winqvist syntyi Tuusulassa maanviljelijä Anders ja Anna (o.s. Öhman) Winqvistin perheeseen. Päästyään ylioppilaaksi Helsingin ruotsalaisesta lyseosta vuonna 1938 hän aloitti asevelvollisuutensa Ilmavoimien reserviupseerikurssilla numero 8. Kurssin päätteeksi hänet ylennettiin vänrikiksi 11. syyskuuta 1939. Winqvist komennettiin 16. syyskuuta 1939 Lentorykmentti 4:ään, Lentolaivue 46:n 3. lentueeseen. Talvisodan aikana 25. tammikuuta 1940 Winqvist siirrettiin rykmentin Bristol Blenheim -kalustolla varustettuun Lentolaivue 44:ään. Winqvist lensi talvisodassa 27 sotalentoa tähystäjänä mukaan lukien kreivi Carl Gustav von Rosenin suorittama Douglas DC-2 -tyypin ainut sotalento Suomen ilmavoimissa.

Välirauhan alkupuolella Winqvist kotiutettiin ja hän ehti aloittaa opiskelun korkeakoulussa, kunnes hänet kutsuttiin liikekannallepanossa takaisin palvelukseen. Winqvist astui palvelukseen 18. kesäkuuta 1941 Lentolaivue 44:n 2. lentueeseen. Winqvist lensi edelleen Blenheim-pommikoneen tähystäjänä. 30. maaliskuuta 1942 hänet ylennettiin luutnantiksi. 24. joulukuuta 1941 tehdyn esityksen ja 15. huhtikuuta 1942 tehdyn lisäesityksen jälkeen Winqvist nimitettiin Mannerheim-ristin ritariksi 26. huhtikuuta 1942 numerolla 55. Nimitysperusteluissa mainitaan muun muassa esimerkillinen rohkeus, taistelumieli, into ja taitavuus.

Lentolaivue 44 vaihtoi kalustonsa Junkers Ju 88 -koneisiin keväällä 1943. Tässä vaiheessa Winqvistillä oli takanaan 100 sotalentoa Blenheim-koneen tähystäjänä. Winqvist kaatui 23. kesäkuuta 1944, kun paluulennolla ollut Junkers-kone (JK-259) syöksyi maahan Salmin pitäjän Manssilassa. Onnettomuudessa koko miehistö sai surmansa mukaan lukien Winqvist. Winqvist on haudattu Paijalan hautausmaalle Tuusulaan.

## Lähteet
* 
*

### Viitteet
Net Yaroze

**Net Yaroze** (1997) on Sony Computer Entertainmentin kehittämä PlayStationin erikoisversio, jolla voi ohjelmoida PlayStation-pelejä. Sen tekee erikoiseksi se, että siinä ei ole aluekoodirajoituksia ja siinä on sisäänrakennettu ohjelmointikieli. Yhdysvalloissa se maksoi n. 750 dollaria. Vaikka Net Yarozessa ei ollut aluekoodirajoituksia, niin siitä oli kolme eri versiota, Japani (DTL-H3000), Pohjois-Amerikka (DTL-H3001) ja Euroopan ja Australian (DTL-H3002). DTL-H3002 käynnistyy PAL-tilassa, kun muut käynnistyvät NTSC-tilassa.

Euroopan Net Yaroze -paketti sisältää:

* Net Yaroze PlayStation -konsoli (mattamusta)
* 2 kpl Playstation DualShock -ohjainta (mattamusta)
* Virtajohto
* AV-kaapeli
* Eurooppa-AV-adapteri
* Net Yaroze Boot Disc (väriltään vihertävä)
* Net Yaroze -ohjelmapäivityslevy, jolle haetaan netistä uusimmat ohjelmapäivitykset
* Käyttökortti (muistuttaa muistikorttia, tarvitaan käynnistykseen)
* Kaapeli, jolla Net Yaroze yhdistetään tietokoneeseen
* 1 "Start Up Guide", ohjekirja
* 1 "Library Reference", ohjekirja
* 1 "User Guide", ohjekirja

## Muuta

*Official Playstation Magazine* -lehden mukana tulleilla demolevyillä on Net Yarozella tehtyjä pelejä, 1990-luvun lopulta vuoteen 2004 asti.

## Muutamia tunnetuimpia pelejä

*Between The Eyes
*Blitter Boy (Chris Chadwick)
*Bouncer 2
*Clone
*Dog Tale
*Gravitation
*Haunted Maze
*Hover Car Racing
*The Incredible Coneman
*Mah Jongg (Gerhard Rittenhofer)
*Psychon
*Pushy 2
*Rocks'n'Gems (Gerhard Rittenhofer)
*Terra Incognita
*Total Soccer

## Lähteet
Dave Padden

**David James Padden** (s. 13. helmikuuta 1976) on kanadalainen muusikko ja thrash metal -yhtye Annihilatorin laulaja-kitaristi vuodesta 2003.

Studiossa kaikki Annihilatorin kitarat soitti aiemmin Jeff Waters, mutta Paddenin esiinnyttyä kiertueella sekä laulajana että kitaristina hänestä tuli täysitoiminen rytmikitaristi. Esiintyessään hän käyttää Explorer-kitaraa.

Padden oli vuonna 2006 mukana perustamassa Silent Strain -nimistä thrash metal -yhtyettä, jossa hän kuitenkin vain laulaa. Padden liittyi vuonna 2008 laulajaksi myös kanadalaiseen metalliyhtyeeseen Terror Syndrome.

## Lähteet

## Aiheesta muualla
* Annihilator
Musta jää

**Musta jää** on tien pintaan aamukasteen, jään tai lumen sulamisvesien tai muun kosteuden ja pakkasen vaikutuksesta syntynyt ohut läpinäkyvä ja liukas jääkerros. Musta jää on vaikeasti havaittavissa, ja sen huomaamattomuus aiheuttaa vuosittain useita liikenneonnettomuuksia.

Termi keksittiin alun perin Yleisradion Tietoisku-sarjan valistustarkoituksiin.

## Tieliikenteessä

Musta jää on tyypillisesti ohut läpinäkyvä jääkerros tienpinnalla. Nimitys musta jää tulee siitä, että jään alla oleva musta asfalttitie näkyy lävitse. Musta jää on muihin jäätyyppeihin verrattuna poikkeuksellisen liukasta.

Tämäntyyppinen jää sisältää suhteellisen vähän kupliin jäänyttä ilmaa, mikä parantaa jään läpinäkyvyyttä, ja jäätä on siksi vaikeampi havaita. Lisäksi se on helppo sekoittaa märkään tienpintaan, joka näyttää samalta. Kävelijälle tai autoilijalle suurempi liukkaus yhdistettynä havainnoinnin vaikeuteen tekee mustasta jäästä erityisen vaarallisen. Sillat ja ylikulkukäytävät voivat muuttua erityisen vaarallisiksi mustan jään takia. Koska ilma liikkuu sillan ylä- ja alapuolella, sillan tieranteen lämpötila muuttuu tavallista nopeammin. Tästä syystä musta jää muodostuu ensiksi näihin rakenteisiin. Joskus mustaa jäätä voi muodostua myös pakkasella, kun ilman lämpeneminen saa tien pintakerroksen lämpenemään ja sulamaan hetkellisesti. Koska alla oleva maa on edelleen pakkasrajan alapuolella, muodostunut vesi jäätyy nopeasti. Musta jää -termiä käytetään usein kaikista tienpäällä olevasta jäätyypeistä.

## Luistelussa

Uudessa-Englannissa ”musta jää” viittaa lammen päällä olevaan jääkerrokseen, joka muodostuu kovilla pakkasilla. Muodostunut jääkerros näyttää paksulta ja hieman murtuneelta lasilevyltä veden pinnassa. Nimi muodostui, koska katselija näkee mustan lammen pohjalle. Se on erittäin kovaa ja tasaista, ja musta jää on siten erittäin miellyttävän retkiluistelijalle sen akustisten ominaisuuksien takia.

## Merenkulkijoiden keskuudessa

Musta jää on kylmissä vesissä troolarin pinnalle muodostuva jääkerros. Se voi olla alukselle erittäin vaarallista, sillä runkoon jäätynyt vesi voi muuttaa aluksen painopistettä jopa kaatumiseen asti. Tämä ilmiö esiintyy erityisesti olosuhteissa, jossa ilma on tarpeeksi kylmä jäädyttämään aallokon roiskuttamaa merivettä kannelle.

## Lähteet

## Aiheesta muualla

* Is there really such a thing as black ice? 
* Tietoisku: Varo mustaa jäätä!
The Hits and Beyond

**The Hits and Beyond** on australialaisen poplaulaja Dannii Minoguen toinen kokoelmalevy. Se julkaistiin 19. kesäkuuta 2006. Albumia myytiin Britanniassa 45&nbsp;000 kappaletta. Se sisältää 15 hittiä ja 5 uutta kappaletta.

## Kappaleet
#"Put the Needle on It" (Radio edit) *albumilta [[Neon Nights]]*
#"I Begin to Wonder" (Radio version) *albumilta [[Neon Nights]]*
#"So Under Pressure" (Album version)
#"You Won't Forget About Me" (Vocal Radio edit) single
#"All I Wanna Do" (Radio version) *albumilta [[Girl (Dannii Minoguen albumi)|Girl]]*
#"This Is It" (7" version) albumilta *[[Get Into You]]*
#"Don't Wanna Lose This Feeling" (Single Version) albumilta *[[Neon Nights]]*
#"Baby Love" (Silky 70's 7" Mix) albumilta *[[Love and Kisses]]*
#"Everything I Wanted" (Radio edit) albumilta *[[Girl (Dannii Minoguen albumi)|Girl]]*
#"Disremembrance" (Flexifingers Radio edit) albumilta *[[Girl (Dannii Minoguen albumi)|Girl]]*
#"Jump to the Beat" (7" remix) albumilta *[[Love and Kisses]]*
#"Love and Kisses" (UK 7" remix) albumilta *[[Love and Kisses]]*
#"$ucce$$" (UK 7" remix) albumilta *[[Love and Kisses]]*
#"Perfection" (Radio edit) single
#"Who Do You Love Now?" (Original Radio Edit) feat. Riva albumilta *[[Neon Nights]]*
#"Love Fight"
#"Sunrise"
#"I Can't Sleep at Night" 
#"Gone"
#"Good Times"
Ranskan Grand Prix 1993

**Ranskan Grand Prix 1993** oli Formula 1 -sarjan historian 540. osakilpailu. Se ajettiin 4. heinäkuuta Magny-Coursin radalla Keski-Ranskassa.

Damon Hill voitti ensimmäistä kertaa tällä kaudella aika-ajoissa tallikaverinsa Alain Prostin ottamalla uransa ensimmäisen paalupaikan. Kilpailussa Hill jäi kuitenkin voittaneen Prostin taakse toiseksi. Kolmenneksi ylsi jälleen saksalainen Michael Schumacher Benettonillaan.

## Aika-ajot

## Kilpailun tulokset

## Muuta

*Ayrton Sennan 150. Grand Prix
*Williams ylitti 1300 MM-pisteen rajan ja tallin 60. paalupaikka
*Alain Prost otti uransa 100. palkintosijan
*Fabrizio Barbazzan viimeinen kilpailu

### Johtokierrokset

## Kilpailun jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Marjatta Weckström

**Marjatta Irene Weckström-Louhivuori** (9. helmikuuta 1932 Helsinki – 28. syyskuuta 2017 Espoo) oli suomalainen kuvanveistäjä. Weckströmin veistoksissa tärkeimpänä inspiraation lähteenä ovat usein olleet ihmisen sisäiset mielenliikkeet, joita hän tunsi voivansa parhaiten ilmaista abstraktilla muotokielellä. 

Weckström opiskeli taideakatemian koulussa vuosina 1952–1955 ja sitä ennen Eino Räsäsen oppilaana 1950–1952. Hän kävi Académie de la Grande Chaumièressa Pariisissa useaan otteeseen 1950-luvulla ja oli samoihin aikoihin pari vuotta David Paulin oppilaana Lontoossa. Oman tyylin löytymisen kannalta tärkeäksi tuli opiskelujakso Pariisissa kuvanveistäjä Ossip Zadkinen (1890–1967) oppilaana. Zadkinen opetus ohjasi Weckströmiä löytämään abstraktin kuvanveiston omaksi ilmaisutyylikseen. Tuskastuneena pääkaupunkiseudun ateljeepulaan Weckström ryhtyi ensimmäisten taiteilijoiden joukossa rakentamaan omaa ateljeetaan asuntonsa yhteyteen.

Weckströmin töitä on ollut muun muassa ARS-61 -näyttelyssä 1961 ja *Nuorta kuvanveistoa* -näyttelyssä Rodin-museossa Pariisissa. Weckströmille myönnettiin Pro Finlandia -palkinto vuonna 2004.
__NOTOC__
## Tilaustyöt ja julkinen taide
**Läheisyys*, 1961, Pohj. Karjalan Ammattikoulu, Joensuu
**Synteesi*, 1963, Nöykkiön päiväkoti, Espoo
**Hajoaminen*, 1968, Tampereen uusi sair.hoit.opisto, Tampere 
**Kaksoismuoto*, 1968, Geolog. tutkim.laitos, Otaniemi, Espoo 
**Nouseva teema*, 1969, Jyväskylän konservatorio 
**Kosmiset unet*, 1969, Viherlaakson kirjasto, Espoo  
**Idut*, 1971, srk:n nuorisokoti, Lehtisaari, Helsinki 
**Uuteen ulottuvuuteen*, 1972, Pappilansalmen koulu, Hamina
**Ahdas portti*, 1973, rel., Oulunkylän kirkko, Helsinki 
**Vuodenajat*, 1975, rel., Hanasaaren kulttuurikeskus, Espoo 
**Toimialue*, 1976, rel., Keravan OP, Kerava 
**Maan laulu*, 1979, veist., Hakaniemenrannan virastotalo, Helsinki 
**Credo*, 1980, Kulosaaren srk.-talo, Helsinki
**Maan laulu*, 1980, Kouluhallityksen virastotalon piha, Siltasaari, Helsinki 
**Elämän puu*, 1981, Irjanteen kirkko, Eurajoki 
**Fenixin horisontti*, 1984, Leppävaaran kuulovammaisten koulu, Espoo
**Kuoleva Fenix*, 1985, rel., Länsi-Pasilan kappeli, Helsinki 
**Staden vid havet*, 1989, Gävlen asema-aukio, Ruotsi 
**Liekehtivä Fenix*, 1991, Meilahden koulutalo, Helsinki

## Omat julkaisut
**Veistoksia – Skulpturer – Sculptures*, 1986. Suomen kulttuuriliitto ry:n julkaisu 1984, Neulaset.

## Teoksia

Tiedosto:Marjatta Weckstrom Toimialue 1976.JPG|*Toimialue*, 1976, Kerava.
Tiedosto:Elämänpuu.jpg|*Elämänpuu*, 1981, Eurajoki.
Tiedosto:Fenixin horisontti Marjatta Weckström.jpg|*Fenixin horisontti*, 1984, Espoo.
Tiedosto:Marjatta Weckström-Mysteerio.jpg|*Mysteerio*, 1994. Poltettu savi, 57 cm.
Tiedosto:Marjatta Weckström-Väsynyt muusa.jpg|*Väsynyt muusa* 2007. Pronssi, 47 cm.
Tiedosto:Marjatta Weckström Liekehtivä Fenix 1991.jpg|*Liekehtivä Fenix*, 1991, Helsinki.
Tiedosto:Marjatta Weckström reliefi anaglyph.JPG|Anaglyfinen 3D-stereokuva reliefistä (tarvitset sini-punaiset lasit nähdäksesi kuvan kolmiulotteisena)


## Lähteet
Nintendo Vs. Series

**Nintendon Vs. Series** on kahdelle pelaajalle suunniteltu arcade-pelikonesarja, joka julkaistiin vuosina 1984-1990. Pelikoneet pohjautuvat Nintendo Entertainment System -konsoliin, ja niiden sisällä on monia konsolin siruja ja suorittimia. Kaikki julkaistut pelit ovat uudelleenjulkaisuja NES-peleistä, ja joitakin pelejä on suuresti muutettu sopimaan laitteisiin.

## Julkaistut pelit

**Vs. [[10-Yard Fight]]*
**Vs. [[Baseball (Nintendon peli)|Baseball]]*
**Vs. [[Balloon Fight]]*
**Vs. [[Battle City (videopeli)|Battle City]]*
**Vs. [[Castlevania (videopeli)|Castlevania]]*
**Vs. [[Clu Clu Land]]*
**Vs. [[Dr. Mario]]*
**Vs. [[Duck Hunt]]*
**Vs. [[Excitebike]]*
**Vs. [[Freedom Force (NES-peli)|Freedom Force]]*
**Vs. [[Golf (videopeli)|Golf]]*
**Vs. [[Gong Fight]]*
**Vs. [[The Goonies (Nintendon peli)|The Goonies]]*
**Vs. [[Gradius (kolikkopeli)|Gradius]]*
**Vs. [[Gumshoe (videopeli)|Gumshoe]]*
**Vs. [[Hogan's Alley (kolikkopeli)|Hogan's Alley]]*
**Vs. [[Ice Climber]]*
**Vs. [[Kung-Fu Master|Kung Fu]]*
**Vs. [[Ladies Golf]]*
**Vs. [[Mach Rider]]*
**Vs. [[Majjong (videopeli)|Majjong]]*
**Vs. [[Mighty Bomb Jack]]*
**Vs. [[Ninja Jajamaru-Kun]]*
**Vs. [[Pinball (videopeli)|Pinball]]*
**Vs. [[Platoon (videopeli)|Platoon]]*
**Vs. [[Punch-Out!!]]*
**Vs. [[R.B.I. Baseball]]*
**Vs. [[Raid on Bungeling Bay]]*
**Vs. [[Slalom (videopeli)|Slalom]]*
**Vs. [[Sky Kid]]*
**Vs. [[Soccer (NES-peli)|Soccer]]*
**Vs. [[Star Luster]]*
**Vs. [[Stroke and Match Golf]]*
**Vs. [[Kung Fu Heroes|Super Chinese]]*
**Vs. [[Super Mario Bros.]]*
**Vs. [[Super Sky Kid]]*
**Vs. [[Super Xevious]]*
**Vs. [[Tennis (video game)|Tennis]]*
**Vs. [[Tetris]]* (Tengenin versio; ei Nintendon lisensoima)
**Vs. [[TKO Boxing]]*
**Vs. [[Top Gun (videopeli)|Top Gun]]*
**Vs. [[Trojan (videopeli)|Trojan]]*
**Vs. [[Urban Champion]]*
**Vs. [[Volleyball (videopeli)|Volleyball]]*
**Vs. [[Wild Gunman]]*
**Vs. [[Wrecking Crew (videopeli)|Wrecking Crew]]*
**Vs. [[Xevious]]*
Lisbeth Landefort

**Lisbeth Maria Landefort** (o.s. **Krott**; 17. huhtikuuta 1925 Wien, Itävalta – 25. joulukuuta 2024 Siuntio) oli itävaltalaissyntyinen suomalainen teatteri- ja oopperaohjaaja.

Landefort asui lapsuutensa Itävallan pääkaupungissa Wienissä, mutta muutti Suomeen vuonna 1938. Hän opiskeli huilun- ja viulunsoittoa Sibelius-Akatemiassa, minkä jälkeen hän siirtyi teatterikouluun. Hän valmistui Svenska Teaternin Elevskolanista vuonna 1946. Landefort ohjasi useita näytelmiä, oopperoita ja kuunnelmia. Lisäksi hän toimi Yleisradion ruotsinkielisellä teatteriosastolla ohjaajana.

Landefort oli tärkeä radioilmaisun uudistaja. Vuonna 2003 Landefortille myönnettiin Pro Finlandia -palkinto ja vuonna 2005 Artium Cultori -palkinto.

Hänen muistelmansa *Älä osoita sateenkaarta* pohjautuvat Barbro Holmbergin kanssa tehtyyn radiohaastattelusarjaan.

## Teoksia
* 
* 

## Palkintoja ja tunnustuksia
* Pro Finlandia
*Artium cultori -palkinto

## Lähteet
Keisarinnan uudet (v)aatteet

**Keisarinnan uudet (v)aatteet** on Jussi K. Niemelän ja Osmo Tammisalon kirjoittama naistutkimusta arvosteleva kirja, jonka on julkaissut Terra Cognita vuonna 2006. 

## Sisältö
Niemelä ja Tammisalo väittävät, että naistutkimus täyttää vain yhden tieteellisyyden tunnusmerkin: tutkimus on julkista. Heidän mukaansa naistutkimus ei ole puolueetonta, koeteltavaa (väitteitä ei voi todentaa), arvostelevaa omia tuloksiaan kohtaan, edistyvää eikä riippumatonta ei-tiedollisista perusteista (esimerkiksi poliittisista aatteista).

Niemelä ja Tammisalo väittävät, että naistutkimuksessa vallitsee ”biokielto”, luonnontieteellisten väitteiden ”täyshylkäys”, aatteellinen valvonta ja ”sanamagia”. Viimeksi mainitun he määrittelevät oletukseksi, jonka mukaan biologinen sukupuoli katoaa tai menettää merkityksensä, jos sukupuoli onnistutaan johtelemaan sosiaalisten ilmiöiden maailmasta. Kirjoittajien mielestä sukupuolta ei voida kuitenkaan koskaan palauttaa sosiaaliseksi konstruktioksi eikä myöskään johdella siitä. Niemelä ja Tammisalo ovat tukeutuneet väitteissään muun muassa Noretta Koertgen ja Daphne Patainin feminismiä arvostelevaan teokseen *Professing Feminism*.

Jussi K. Niemelä on harrastanut sosiobiologiaa itseopiskeluna ja julkaissut aiheesta verkkopamfletin. Osmo Tammisalo on esittänyt teokseen sisältyvää todistelua lisäksi aiemmassa teoksessaan *[[Rakkauden evoluutio]]* (Terra Cognita 2005).

## Vastaanotto
Kristina Rolin sanoi *[[Tieteessä tapahtuu]]* -lehden arvostelussaan, että Niemelä ja Tammisalo ohittavat naistutkijoiden käymän tieteenfilosofisen keskustelun eivätkä esitä näyttöä sen väitteen puolesta, että naistutkimus olisi näennäistiedettä. 

Filosofi Jukka Hankamäki yhtyi pääosin Niemelän ja Tammisalon esittämään arvosteluun kirjoituksessaan *Seksit selviksi*, joka on julkaistu hänen kokoelmateoksessaan *[[Filosofiset viuhahdukset]]*. Tosin Hankamäki ei fenomenologisena tieteenfilosofina hyväksy Niemelän ja Tammisalon biologislähtöistä arvostelua, eikä hän pidä naistutkijoita näennäistieteilijöinä. Sen sijaan hän on valmis allekirjoittamaan väitteet feminismin poliittisuudesta ja katsoo, ettei sukupuolta voida pitää eleistä, tyyleistä eikä vaatetuksesta riippuvana asiana, kuten eräät feministit ovat väittäneet. Vaikka sosiaaliseen sukupuoleen (*gender*) voidaan viitata kuvailtaessa sukupuolen *esittämisen* monimuotoisuutta, kaksiarvoinen sukupuoliero jää joka tapauksessa voimaan ruumiillisena tosiasiana.

## Katso myös
* Naistutkimuksen kritiikki
* Tieteiden sota

## Lähteet

## Aiheesta muualla
* 
* 
* 
* Jakke Holvas: Pamfletti tarttuu feminismiä sarvista. *Helsingin Sanomat* 5.9.2006.
* Jantso Jokelin: Keisarinnan krumeluurit. *Aviisi* 1/2007.
*